Rabetanimbary rehefa tsy eo imasony. Mpampanjana-bola gaigy lahy ny délégué rabenintany, mihoa- pampana tsy hita velively ny zana-bola alainy. Tanimbarin’olona maro no efa nahorony tamin’izany. Efa niady tenv amin’ny tribonaly noho izany izy sy rabarisoa rain’i francine, kanefa dia resy tsy 330- nahazo rariny izy. Ny sefo distrika amin’izao fotoana izao, no nanafoana ny olona dimy lahy mpanao prestations nomena azy maimairnpoana isan-taona, hanao sy hikarakara ny tata-dranon’ny tanimbariny hatramin’izay. Ny filazana an’izany an-taratasy dia hoe tata-dranon’ny tanimbarin’ny mponina rehetra mety hisy ankehitriny, indrindra ny tanora, tsy mahalala tsara ny fitondran’i sefo distrika natsoina hoe maître jacques. Na an-tanàn-dehibe na any ambanivohitra, dia samy nahitana fitondrana henjana. 335- andry niankinan’ny fitondran’ny mpanjana-tany ny sefo distrika, izay ny ankamaroany raha tsy izy rehetra aza, dia mpanatanteraka ny baiko voaray, ary mpanoa tsy nisy fepetra ny ady hevitra. Manakalahy amin’ny maso tsy miangatra fa an-kavitsiana toy ny gisa mainty ity sefo distrika tao ankazotsara ity. Marina, mandala ny rariny, miaro sy tsy manabanty ny mainty hoditra. Sahy mifamaly ankitsirano amin’ny admistratera supérieur lehibeny. 340- indray maraina tamin’ny misandratra andro eo ho eo, dia nisy lehilahy maloto mirakorako volo, misingo-borodamba ary mahia dia mahia ka mitrakitraky ny tarehiny fa mibontsina kosa ny kibony, tonga hitolo-batana amin’ny sefo distrika hiditra an-tranomaizina hono. Nisy mpandika teny nasainy nanazava taminy ny dian’ity olona ity avy eny soamitaha izy. Enim-bolana izay no nanendrena azy ka nanaovany fanekena -contrat- 345- hiasa mandritra ny telo volana any perinet hamaky vato ho an’ny somandifera. Mafy sy tsy eran’ny aina ny asa natao latasy. Ny latasy tsy efa, dia manampy hatrany ka mampiavosa ny latasy vaovao omena isa-maraina indray. Arakaraka ny tsy fahavitan’ny latasy no mampihena ny anjara vary zaraina. Farany, dia tsy nandray anjara vary intsony aho ary ravim-bomanga fotsiny no nohandroina sy nohanina. Enim-bolana izao no lasa 350- kanefa mbola tsy misasaka akory ny latasy. Izay manan-kavana tonga manampy dia mahavita ihany ny latasiny ao anatin’ny efa-bolana raha ela indrindra. Izay mandositra tsy mandray izay ambin-karamany akory, dia ampitadiavina sy lazaina ho nangalatra fa nitondra nitsoaka fitaovam- panjakana niasana, ary tsaraina ka ampidirina an-tranomaizina rehefa tratra any an-tanànany. Naharitra nihaino manontolo izany fitantarana rehetra izany ny sefo distrika. Sendra nandalo teo 355- indrindra ny dokotera izay assesseur. Ny sefo distrika kosa no prezidan’ny tribonaly. Nilazany ny dokotera assesseur hampiditra hopitaly ity olona ity sy hitsabo azy, ary hampandre aminy isan- kerinandro raha misy na tsia fihatsaran’ny toe-pahasalamany. Nilazany koa ny mpiasa ao amin’ny tribonaly handray an-tsoratra ny fitantaran’ity olona ity, izay rabenandro alphonse no anarany, mipetraka any soamitaha tanàna niaviany. Gaga daholo izay nahita na nandre ny momba an- drabenandro alphonse. Efa nisy ny 360- mpiasa mpamaky vato toa azy izao avy any perinet. Vitsivitsy ihany izy ireny talohan’ny nahatongavan’ity sefo distrika ity. Ny sazin’ny tsirairay dia telo volana an- tranomaizina ary voa daholo izay rehetra tratra.